**KUTSESTANDARD**

**Noorsootöötaja, tase 6**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| **Noorsootöötaja, tase 6** | 6 |

|  |  |
| --- | --- |
| **Võimalikud osakutsed ja nimetused kutsetunnistusel** | |
| **Osakutse nimetus** | **Eesti kvalifikatsiooniraamistiku (EKR) tase** |
| Laagrikasvataja-juhataja, tase 6 | 6 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Noorsootöötaja loob tingimused noore mitmekülgseks arenguks lähtudes oma töös noorsootöö väärtustest ja selle korraldamise põhimõtetest ning valib sobiva tegevuse või meetodi sõltuvalt noorsootöö valdkonna eripärast, eesmärgist, sihtrühmast, noorsootöö tegemise kohast ja situatsioonist. Noorsootöötaja võib töötada nii lepinguliselt kui ka vabatahtlikuna. Noorsootöötaja väärtustab enda ja kolleegide kutseoskuste arendamist.  6. taseme noorsootöötaja osaleb lisaks vahetule tööle noortega ka valdkonna arendamises; juhib ja juhendab kolleege, meeskondi ja/või asutusi; teeb koostööd nii valdkonnasiseselt kui sidusvaldkondadega ja osaleb võrgustikutöös.  Noorsootöötaja töötab riigiasutuses, kohalikus omavalitsuses ja selle asutuses, era- või kolmanda sektori instutsioonis, nt üldhariduskoolis, huvikoolis, noortekeskuses, noorteühingus, noortelaagris, kirikus, raamatukogus, kultuuri- ja spordiasutuses.  Kutse sisaldab osakutset laagrikasvataja-juhataja, tase 6, kelle ülesandeks on vahetu töö noortega ning teiste kasvatajate juhendamine ning vajadusel ka laagri juhatamine.  Selles kutsegrupis on 3 kutsestandardit:  noorsootöötaja, tase 4  noorsootöötaja, tase 6  noorsootöötaja, tase 7  4. taseme noorsootöötaja tegeleb vahetult noortega. 7. taseme noorsootöötaja arendab ja juhib noortevaldkonda. |
| Kommentaarid: |
| **A.2 Tööosad** |
| A.2.1 Noorsootöö korraldamine  A.2.2 Juhtimine ja juhendamine  A.2.3 Suhtlemine avalikkusega ja koostöö  A.2.4 Turvalise keskkonna tagamine  A.2.5 Noortevaldkonna arendamine  A.2.6 Professionaalne areng |
| Kommentaarid: |
| **A.3 Kutsealane ettevalmistus** |
| 6. taseme noorsootöötajana töötavad inimesed, kellel on noorsootöö alane rakenduskõrgharidus/bakalaureusekraad või kelle kutseoskused on omandatud töö käigus. |
| Kommentaarid: |
| **A.4 Enamlevinud ametinimetused** |
| Noorsootöötaja, noortekeskuse juhataja, noorsootöö spetsialist, huvijuht, ringijuht, laagrikasvataja, laagri juhataja, huvihariduse spetsialist, vabatahtlik jt. |
| Kommentaarid: |
| **A.5 Regulatsioonid kutsealal tegutsemiseks** |
| Regulatsioonid noorsootöötajana töötamiseks on toodud noorsootöö seaduses ja lastekaitseseaduses. |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse moodustub üldoskustest ja kohustuslikest kompetentsidest. Kutse taotlemisel on nõutav nende kõigi tõendamine.  Osakutse laagri juhataja, tase 6 taotlemisel tuleb tõendada üldoskused B.2 ja kohustuslikud kompetentsid B.3.1, B.3.2 ja B.3.4. |

|  |
| --- |
| **B.2 Noorsootöötaja, tase 6 üldoskused** |
| Tegevusnäitajad:   1. juhindub oma töös noorsootöötaja kutse-eetikast (https://enk.ee/noorsootoo/noorsootootaja-kutse-eetika/); toetab oma tegevuste kaudu kutse-eetika laiemat teadvustamist noorsootöötajate jt kolleegide seas; 2. järgib oma töös noortevaldkonna strateegilisi dokumente ja tööga seotud õigusakte; 3. kasutab oma töös eesti keelt vähemalt tasemel B2 ning ühte võõrkeelt vähemalt tasemel B1 (Lisa 2); 4. omab digipädevusi iseseisva kasutaja tasemel (Lisa 3); toetab noorte digipädevuste arengut. |
| Kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Noorsootöö korraldamine** | **EKR tase 6** |
| Tegevusnäitajad:   1. kaardistab regulaarselt noorte huvisid, arenguvajadusi ja õpieesmärke; planeerib tegevused lähtuvalt saadud tulemustest, organisatsiooni eesmärkidest ning piirkondlikest eripäradest; 2. kavandab ja viib läbi erinevaid mitteformaalse õppe tegevusi; toetab noori omandatud õpitulemuste mõtestamisel; 3. kavandab, algatab ja juhib vestlusi ning arutelusid noortega nii individuaalselt kui grupis; 4. kaasab noori tegevuste planeerimisse ja elluviimisse arvestades noorte huve ja vajadusi; 5. tutvustab noortele ettevõtlikkuse põhimõtteid ja osalusvõimalusi; motiveerib noori ühiskonnaelus osalema ja toetab noorte algatusi ning nende jätkusuutlikku arendamist; 6. tutvustab säästva arengu eesmärke ja võimalusi ning toetab nendega kooskõlas olevate eluviiside kujunemist; 7. märkab riskikäitumist ja reageerib sellele asjakohaselt; viib läbi ennetustegevusi, kaasab vajaduse korral spetsialiste; 8. tutvustab noortele kultuuri- ja väärtuspädevusi; motiveerib ja toetab kultuuridevahelist õppimist ning rahvusvahelises noorsootöös osalemist; 9. korraldab noorteinfo teenust, lähtuvalt Euroopa noorteinfo hartast; 10. korraldab noorte esmast nõustamist, järgides konfidentsiaalsuse nõudeid; vajadusel teeb juhtumite osas koostööd erinevate osapooltega ja suunab erialaspetsialisti juurde. | |
| Kommentaarid: |  |
| **B.3.2 Juhtimine ja juhendamine** | **EKR tase 6** |
| Tegevusnäitajad:   1. kavandab ja kasutab ressursse oma vastutusalas eesmärgipäraselt; 2. planeerib ja kavandab juhendamisprotsessi; õpetab vajalikke ja kasulikke töövõtteid andes soovitusi tööga paremaks toimetulekuks; annab juhendatavale tagasisidet, tunnustab edusamme; 3. täidab noorsootöö korraldamiseks vajalikke dokumendivorme (sh projektivorme) lähtudes kehtestatud nõuetest; vajadusel koostab uusi dokumente; 4. loob meeskonnas toetava, usaldusliku ja paindliku töökultuuri ning toetab innovatsiooni jälgides, et rakendataks parimaid praktikaid. | |
| Kommentaarid: | |
| **B.3.3 Suhtlemine avalikkusega ja koostöö** | **EKR tase 6** |
| Tegevusnäitajad:   1. tutvustab avalikkusele noorsootöö sisu ja võimalusi, kasutades erinevaid meedia- ja suhtluskanaleid ning teisi asjakohaseid väljundeid; 2. teeb koostööd noorsootöö valdkonna osapoolte ja sidusrühmadega, vajadusel algatab uusi koostöövorme vastavalt oma tegevuse eesmärkidele. | |
| Kommentaarid: | |
| **B.3.4 Turvalise keskkonna tagamine** | **EKR tase 6** |
| Tegevusnäitajad:   1. loob tingimused turvalise füüsilise ja psühhosotsiaalse keskkonna tekkeks, mis toetab usalduslike suhete kujunemist; 2. tutvustab noorele ohutusnõudeid ja jälgib nende täitmist. | |
| Kommentaarid: | |
| **B.3.5 Noortevaldkonna arendamine** | **EKR tase 6** |
| Tegevusnäitajad:   1. osaleb erialase teadmuse arendamisel õpikogukondades, tööülesannete raames või muul viisil; osaleb eriala populariseerivate sündmuste ja projektide läbiviimisel; osaleb valdkonna arengut suunavate dokumentide koostamisel; osaleb valdkonna ühenduste ja ekspertgruppide töös; 2. arvestab uuringute ja noortepoliitika suundadega noorsootöö planeerimisel ja elluviimisel jälgides, et tegevuste tulemused oleks mõõdetavad. | |
| Kommentaarid: | |
| **B.3.6 Professionaalne areng** | **EKR tase 4 (nr 4, sest identne 4. tasemega)** |
| Tegevusnäitajad:   1. analüüsib ennast oma töö kontekstis regulaarselt, seab enesearendamisele eesmärgid ja arendab ennast sihipäraselt; otsib ja kasutab õppimisvõimalusi, sh erialast kirjandust; 2. jälgib, hindab ja väärtustab enda ja kolleegi füüsilist ning vaimset tervist; probleemide tekkimisel otsib vajadusel abi; 3. märkab kolleegi õpivajadusi, osaleb kollegiaalses koosõppimises, võtab vastu ja annab edasiviivat tagasisidet. | |
| Kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Tiiu Kadak, Tallinna linnavalitsus  Kaur Kötsi, Tartu Ülikooli Narva kolledž  Riin Luks, Eesti Avatud Noortekeskuste Ühendus  Eilika Mätas, Eesti Noorsootöötajate Kogu  Marit Oimet, Põlva Gümnaasium  Ilona-Evelyn Rannala, Tallinna Ülikool haridusteaduste instituut  Edgar Schlümmer, Eesti Noorsootöötajate Kogu  Kristel Zovo, Räpina noortekeskus |
| 1. Kutsestandardi kinnitaja |  |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) |  |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Youth worker, level 6 | |
| **C.3 Lisad** | |
| Lisa 1 Kasutatud mõisted  Lisa 2 [Keelte oskustasemete kirjeldused](https://www.kutsekoda.ee/wp-content/uploads/2019/04/Keelte-oskustasemete-kirjeldused_KS-lisa_uus.pdf)  Lisa 3 [Digipädevuste enesehindamise skaala](https://www.kutsekoda.ee/wp-content/uploads/2019/04/Digip%C3%A4devuste-enesehindamise-skaala.pdf) | |
| Kommentaarid: | |